Hrvatska agencija za poštu i elektroničke komunikacije

Roberta Frangeša Mihanovića 9

10 00 Zagreb

Tel. 01/700 7007

Fax. 01/ 700 7070

Datum: 30. studenoga 2012. godine

##### Predmet: Javna rasprava – Prijedlog Pravilnika o plaćanju naknada za obavljanje poslova Hrvatske agencije za poštu i elektroničke komunikacije - komentari Tele2 d.o.o. – 2- dio

Poštovani,

Nastavno na otvaranje javne rasprave o Prijedlogu Pravilnika o plaćanju naknada za obavljanje poslova Hrvatske agencije za poštu i elektroničke komunikacije (dalje: Prijedlog Pravilnika), Tele2 d.o.o. (dalje u tekstu: Tele2), nastavno na dopis od 26. studenoga 2012. niže daje svoje dodatne komentare.

**Članak 30. Prijedloga Pravilnika**

*„ (1) Ovaj pravilnik se ne primjenjuje ako je za dodijeljeni dio radiofrekvencijskog spektra obračunsko razdoblje za izračun visine naknade za uporabu radiofrekvencijskog spektra počelo teći prije dana stupanja na snagu ovog pravilnika.*

*(2) U slučaju iz stavka 1. ovog članka, plaća se naknada u iznosu i prema rokovima dospijeća određenim prema propisima koji su važili do stupanja na snagu ovog pravilnika.*

*(3) Nakon isteka obračunskog razdoblja iz stavka 1. ovog članka, iznos visine naknade bit će određen u skladu s odredbama ovog pravilnika.“*

Tele2 predlaže da se u smislu osiguravanja pravne sigurnosti nositelja dozvole članak 30. prijedloga Pravilnika izmijeni na način da glasi:

*„Ako je za dodijeljeni dio radiofrekvencijskog spektra obračunsko razdoblje za izračun visine naknade za uporabu radiofrekvencijskog spektra počelo teći prije dana stupanja na snagu ovog pravilnika, iznos visine naknade i rok dospijeća bit će određen u skladu s odredbama pravilnika koji je povoljniji za obveznika plaćanja naknade.“*

Tele2 smatra kako predložena izmjena otklanja mogućnost negativnog utjecaja neplaniranog povećanja naknada na poslovanje obveznika plaćanja naknada.

Stoga predlažemo da se članak 30. prijedloga Pravilnika izmijeni na način kako je prethodno predloženo, te da se na taj način nositeljima dozvole omogući plaćanje naknade temeljem novog pravilnika isključivo u slučaju ukoliko bi takav obračun bio povoljniji za nositelja dozvole.

S poštovanjem.

Tele2 d.o.o.